b"\n_START_ARTICLE_\nNecessitats educatives especials\n_START_SECTION_\nLa integraci\xc3\xb3, raons i objectius\n_START_PARAGRAPH_\nL'objectiu principal en la integraci\xc3\xb3 \xc3\xa9s l'educaci\xc3\xb3 dels alumnes amb NEE. Aquest no \xc3\xa9s un concepte r\xc3\xadgid i pot materialitzar-se en diverses concrecions segons les caracter\xc3\xadstiques de l'alumne i les del centre. Tamb\xc3\xa9 pot evolucionar amb el pas del temps i requerir diferents respostes educatives. La integraci\xc3\xb3 es justifica a partir de criteris de just\xc3\xadcia i d'igualtat, per la possibilitat de beneficiar tant l'alumne integrat com els altres alumnes, si es duu a terme en les condicions necess\xc3\xa0ries i amb els recursos pertinents, aix\xc3\xad com l'afavoriment de la millora de la qualitat educativa._NEWLINE_Cal considerar, per\xc3\xb2, que es plantegen algunes objeccions, com s\xc3\xb3n els dubtes sobre els suposats avantatges tant per als alumnes integrat com per la resta d'alumnes i la possibilitat d'integraci\xc3\xb3 en un societat competitiva."